钦定古今图书集成/理学汇编/文学典/第104卷 > 易鸾〈弘器〉
## 钦定古今图书集成/理学汇编/文学典/第104卷 > 易鸾〈弘器〉

按《江西通志》：“鸾字鸣和，幼聪颖，五岁能诗。正德十五
年，奉文建黄太常忠臣祠，鸾自呈愿以己地竖祠助
修。登嘉靖癸未进士，授和州知州。下车手较权量，使
民画一，时有‘易公秤斗’之号，政善民安。升刑部郎，奉
差审录。子弘器，嘉靖丙午乡试第一。家居清澹，博古
善文，未仕卒。”